เริ่มจากบรรยากาศร้านนี่คือเหมือนเข้ามาในโรงครัว (ไฮโซ) ขนาดใหญ่ ครัวเป็นแบบเปิดทั้งหมดทำให้เห็นกระบวนการเนรมิตอาหารจานอร่อยได้ทุกขั้นทุกตอนจริงๆ เข้ามาแล้วสิ่งที่สะดุดตาที่สุดก็คงจะเป็นหอยค่ะ หอยนามรมของที่นี่สั่งตรงมาจากฝรั่งเศส คือตัวอวบอ้วน เต็มฝา มันคือสวรรค์จริงๆ เค้าเสิร์ฟครั้งละสองตัว ซอสดิปมีทั้งแบบไทย ที่ใส่น้ำพริกเผา มะนาวกระถิน น้ำจิ้มซีฟู้ด หรือจะทานกับครีมซอสแบบฝรั่งก็ได้ค่ะ เรื่องหอยนางรมนี่คือย้ำๆๆเลยว่าสองตัวไม่พอหรอก คือทางนี้ฟินมาก แค่เมนูแรกก็ประทับใจสุดๆ เมนูต่อไปที่ควรค่าและคู่ควรคือซุปเห็ดทรัฟเฟิล เมนูนี้ต้องมีเทคนิคนิดนึง คือกินแบบชิมไวน์ พอเข้าปากแล้วอมไว้ก่อน นับ  1 2 3 รสมันจะออก กลิ่นมันจะมา คือในใจนี่กรีดร้องเบาๆ มันใช่ มันดี มันวิเศษ!!! ห้ามพลาดเช่นกันค่ะ เมนูปลาทั้งเซลมอนทั้งซาซิมิและสเต็กถือว่าดีงาม วัตถุดิบคุณภาพดีมีความสดผ่านมากๆ สเต็กเนื้อวากิวตัวเนื้อเราเฉยมาก ชิ้นที่ทานออกจะเหนียวแต่ซอสดีค่ะ creamy เนียนมาก ของหวานติดใจวาฟเฟิลแป้งนอกเริ่ดในนุ่มทานกับซอสคาโบนารานี่ใช่เลย (เมนูนี้ต้องสั่งพิเศษจากสองสเตชั่นนะคะ) บริการแต่ละสเตชั้นจะมีน้องๆประจำอยู่ น่ารัก ยิ้มแย้ม ทำงานแข็งขันกันดีมากๆเลยแม้ลูกค้าจะเยอะก็ตาม สรุปร้าน Copper นี่ผ่านแบบไม่ต้องคิดมากเลยค่ะ ประทับใจที่สุดที่วัตถุดิบที่เค้าเลือกมาใช้นี่แหละ ราคานี้กับคุณภาพนี้เหมือนได้เปล่า....อันนี้พูดจริงค่ะ กลับมาซ้ำแน่นอน COPPER+++